Title: ประกาศเทศบาลตำบลท่าหลวง เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคล

ประกาศเทศบาลตำบลท่าหลวง

ประกาศเทศบาลตำบลท่าหลวง
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับข้อมูลข่าวสารส่วนบุคคล[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคล
โดยจัดให้มีการพิมพ์ในราชกิจจานุเบกษา และตรวจสอบแก้ไขให้ถูกต้องอยู่เสมอ
เทศบาลตำบลท่าหลวง เป็นราชการบริหารส่วนท้องถิ่น
ซึ่งกำกับดูแลโดยกรมส่งเสริมการปกครองท้องถิ่น กระทรวงมหาดไทย
มีการจัดระบบข้อมูลข่าวสารส่วนบุคคลดังนี้
งานการเจ้าหน้าที่ สำนักปลัดเทศบาล
เทศบาลตำบลท่าหลวง
(ก.) ประเภทของบุคคลที่มีการเก็บข้อมูลไว้
- ข้าราชการระดับ ๔ - ๗ สังกัดเทศบาลตำบลท่าหลวง
อำเภอท่าเรือ จังหวัดพระนครศรีอยุธยา
- ข้าราชการระดับ ๑ - ๓ สังกัดเทศบาลตำบลท่าหลวง
อำเภอท่าเรือ จังหวัดพระนครศรีอยุธยา
- ลูกจ้างสำนักงานเทศบาลตำบลท่าหลวง
(ข.) ประเภทของระบบข้อมูลข่าวสารส่วนบุคคล
- ก.พ. ๗/บัตรประวัติ
(ค.) ลักษณะการใช้ข้อมูลตามปกติ
ใช้ในการบริหารงานบุคคลของสำนักงานเทศบาลตำบลท่าหลวง
(ง.)
วิธีการขอตรวจดูข้อมูลข่าวสารของเจ้าของข้อมูล
- กรอกแบบฟอร์มขอตรวจสอบ ก.พ. ๗ หรือบัตรประวัติ
- หัวหน้าสำนักปลัดเทศบาล หรือ รองปลัดเทศบาล หรือ
ปลัดเทศบาล เทศบาลตำบลท่าหลวง พิจารณาอนุมัติ
(จ.) วิธีการขอแก้ไขเปลี่ยนแปลงข้อมูล
- การขอแก้ไขวัน เดือน ปีเกิด
ปฏิบัติตามระเบียบสำนักนายกรัฐมนตรีว่าด้วยการขอแก้ไข วัน เดือน ปีเกิด
ในทะเบียนประวัติราชการ พ.ศ. ๒๕๒๗
- การแก้ไขเพิ่มเติมรายการใน ก.พ. ๗
มีแนวทางปฏิบัติ ดังนี้
(๑)
รายการเปลี่ยนแปลงหรือเพิ่มเติมจะต้องแจ้งให้งานการเจ้าหน้าที่ สำนักปลัดเทศบาล เทศบาลตำบลท่าหลวง
ทราบ เพื่อบันทึกใน ก.พ. ๗
๑.๑ การผ่านการอบรม ดูงาน
และการได้รับเครื่องราชอิสริยาภรณ์ แจ้งการเปลี่ยนแปลง หรือเพิ่มเติมรายการดังกล่าว
(โดยแนบสำเนาเอกสารหลักฐานที่เกี่ยวข้องให้งานการเจ้าหน้าที่ สำนักปลัดเทศบาล
เทศบาลตำบลท่าหลวง จำนวน ๑ ชุด)
๑.๒ การเพิ่มวุฒิการศึกษา
ใช้หลักฐานสำเนาประกาศนียบัตร ปริญญาบัตร และสำเนาใบแสดงผลการศึกษา (Transcript)
จำนวน ๓ ชุด
๑.๓ การเปลี่ยนชื่อตัว - ชื่อสกุล
ให้แจ้งการเปลี่ยนแปลงโดยแนบสำเนาเอกสารหลักฐานใบเปลี่ยนชื่อตัว - ชื่อสกุล
พร้อมกับแนบ ทร. ๑๔ (สำเนาทะเบียนบ้าน) จำนวน ๓ ชุด
๑.๔ การเพิ่มเติมรายการอื่นๆ เช่น
การได้รับคัดเลือกเป็นข้าราชการดีเด่น เป็นต้นให้ส่งสำเนาใบประกาศ
หรือหลักฐานอื่นๆ จำนวน ๑ ชุด
(๒) เอกสารหลักฐานที่ส่งให้งานการเจ้าหน้าที่
สำนักปลัดเทศบาล เทศบาลตำบลท่าหลวง ตามระเบียบสำนักนายกรัฐมนตรีว่าด้วยงานสารบรรณ
พ.ศ. ๒๕๒๖ ข้อ ๓๑ ทุกครั้ง
(ฉ) แหล่งที่มาของข้อมูล
- เจ้าของประวัติ/คำสั่งแต่งตั้ง ย้าย เลื่อนขั้นเงินเดือน/ประกาศรายชื่อผู้เข้ารับการอบรม
หรือประกาศนียบัตรผู้ผ่านการอบรม

ประกาศ
ณ วันที่ ๒๘ กุมภาพันธ์ พ.ศ. ๒๕๕๐
เชษฐา
ปทุมรังสี
นายกเทศมนตรีตำบลท่าหลวง

โสรศ/ผู้จัดทำ
๗
มิถุนายน ๒๕๕๐

[๑] ราชกิจจานุเบกษา
เล่ม ๑๒๔/ตอนพิเศษ ๖๓ ง/หน้า ๑๑๘/๒๕ พฤษภาคม ๒๕๕๐